OpenLLM-France/wikimedia huggingface dataset:
# Malencolía

Malencolía 2021eko Alfonso Zarauza galiziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Sira eta Pepe Galiziara itzuliko dira Berlinen hamar urtez bizi eta gero. Abandonatutako herrixka batean etxe bat erosiko dute; herri horretan emakume berezi bat bizi da.

## Aktoreak

* Melania Cruz: Sira
* Xúlio Abonjo: Pepe
* Iolanda Muíños: Isolina
* Xosé Antonio Touriñán

## Erreferentziak

* ↑ «Malencolia» Berria 2022-03-19 CC BY-SA 4.0 lizentziapean.

## Kanpo estekak

* Datuak: Q111291727
# Maleni San Vicente

María Magdalena San Vicente de la Torre (Barakaldo, Bizkaia, 1969 – Castro Urdiales, Kantabria, 2020ko abenduaren 13a), Maleni San Vicente izenez ere ezaguna, euskal herritar politikaria izan zen. Politika Zientzietan lizentziaduna zen eta Herri-administrazioan graduondokoa egin zuen.
2009ko Eusko Legebiltzarrerako Hauteskundetarako zerrendaburua izan zen Gipuzkoatik UPyD alderdian, baina ez zen hautatua izan. Ondoren, Albert Riveraren Herritarrak - Herritarron Alderdia alderdian militatu zuen.

## Erreferentziak

* ↑ (Gaztelaniaz) «Esquelas» El Correo 2020-12-16 (Noiz kontsultatua: 2020-12-16).

## Ikus, gainera

* Batasuna, Aurrerapena eta Demokrazia

## Kanpo estekak

* (Gaztelaniaz) Maleni San Vicenteren bloga.
* Datuak: Q12262911
# Mark Williams (aktorea)

    Artikulu hau aktoreari buruzkoa da; beste esanahietarako, ikus «Mark Williams (argipena)».
Mark Williams (Bromsgrove, Worcestershire, Ingalaterra, 1959) britainiar aktore, gidoilari eta telebistako aurkezle bat da.
Erresuma Batuan ezaguna egin zen BBCrako telebistako sketchak egiten saio ospetsu batean : The Fast Show. Nazioartean Harry Potterren zinemarako egokitzapenetan Arthur Weasleyren papera gorpuzten egindako lanagatik da ezaguna.

## Erreferentziak

* ↑ (Gaztelaniaz) «Mark Williams» Harry Potter Wiki (Noiz kontsultatua: 2024-05-06).

## Kanpo estekak

* Datuak: Q343463
* Multimedia: Mark Williams (actor) / Q343463
# Mark udalerria, Defiance konderria (Ohio)

Mark udalerria Ameriketako Estatu Batuetako Ohio estatuko udalerri bat da, Defiance konderrian. Azken zentsuaren arabera 902 biztanle zituen, 94.9 milia karratu (246 km$^2$) eremuan.

## Ekonomia

2020ko zentsuaren arabera, Mark udalerriak 347 etxebizitza zeuden. Per capita diru-sarrerak 35.183 estatubatuar dolar ziren.

## Kanpo estekak

* Datuak: Q6770025
* Multimedia: Mark Township, Defiance County, Ohio / Q6770025
# Mark Williams (argipena)

Mark Williams izeneko pertsona bat baino gehiago da Wikipedia honetan :
* Mark Williams (1959-): aktore ingelesa.
* Mark Williams (1959-): McLaren 1 Formula taldeko britainiar ingeniaria.
* Mark Williams (1966-): Galesko politikaria.
* Mark Williams (1975-): Galesko snooker jokalari profesionala.
* Mark Williams (2001-): saskibaloi jokalari profesional estatubatuarra.
# Mark Williams (snooker jokalaria)

    Artikulu hau snooker jokalariari buruzkoa da; beste esanahietarako, ikus «Mark Williams (argipena)».
Mark James Williams (Y Cwm, Gales, 1975eko martxoaren 21a) snooker jokalari profesional galestarra da, hiru aldiz munduko txapelduna izana 2000, 2003 eta 2018. urteetan. Erresuma Batuko bi txapelketa (UK Championship) irabazi du (1999 eta 2002). Mastersa ere bi aldiz irabazi du (1998 eta 2003).
1992-93 denboraldian profesional bihurtu ziren "92. klaseko" hiru jokalari bikaineetako bat da Williams, Ronnie O'Sullivan ingelesarekin eta John Higgins eskoziarrarekin batera.

## Ibilbidea

Williams 1992an bihurtu zen profesional, eta hiru aldiz egon da munduko rankineko lehen jokalari gisa (1999–2000, 2000–01 eta 2002–03). Denboraldirik arrakastatsuena 2002-2003 izan zuen, Koroa Hirukoitza irabazi baitzuen: Erresuma Batuko Txapelketa, Mastersa eta Munduko Txapelketak osatzen dute delako Koroa ohorezko hori. Hori lortu zuen hirugarren jokalaria izan zen, Steve Davis eta Stephen Hendryren ondoren.
2003tik aurrera maila onari eutsi zion, baina 3. Munduko Txapelketa 15 urteren etenaren ondoren irabazi zuen. 2018ko edizioa izan zen, eta Txapelketa jokatzen hasi zelarol, faborito izatetik urrun oraindik, agindu zuen irabaziz gero biluzik emango zuela garaipeneko prentsaurrekoa: halaxe egin zuen, eskuoihalaz estalirik joan zen aretora, eseri zen mahai atzean, alboratu eskuoihala eta kazetarien galderei erantzun zien.
Munduko Txapelketa Profesionalen hiru bertsioak irabazi dituen lehen jokalaria da (eta 2024 bitartean jokalari bakarra): Munduko Snooker Txapelketa, Sei Gorriko Munduko Txapelketa eta Adinekoen Munduko Txapelketa.
Munduko Txapelketa irabazi duen lehen jokalari ezkerra izan zen.
Bolak sartzen duen trebeziagatik, Williamsek "The Welsh Potting Machine" goitizena du, "bolak sartzeko makina galestarra".

## Bizitza pertsonala

Williams poker-jokalari eta golf-jokalari amateurra ere bada.' Harro dago Galesko bere jatorriaz, eta Ingalaterrako bandera jaten ari den dragoi galesa irudikatzen duen tatuajea du egina soinean. Manchester Uniteden aldeko zaletu sutsua da. Matthew Stevens, Jackson Page eta Stephen Hendry snooker jokalarien eta Joe Calzaghe boxeolariaren lagun ona da.

## Erreferentziak

* Artikulu hau, osorik edo zatiren batean, ingelesezko wikipediako «Mark Williams (snooker player)» artikulutik itzulia izan da, 2024-04-29 data duen 1221380578 bertsioa oinarritzat hartuta. Sartze-datarik ez duten erreferentziak, edo 2024-04-29 baino lehenago datatuak, jatorrizko artikulutik ekarri dira itzulpenarekin batera.
* ↑ (Ingelesez) «Mark Williams strips naked for press conference after winning epic final» The Independent 2018-05-08 (Noiz kontsultatua: 2024-05-06).
* ↑ «Mark Williams: Hendon Mob Poker Database» Hendon Mob Poker Database.
* 1 2 Shuttleworth, Peter. (18 April 2008). «Williams' Vegas disappointment» BBC Sport.

## Kanpo estekak

* Datuak: Q317265
* Multimedia: Mark Williams / Q317265
# Mark Webber (auto-gidaria)

Mark Alan Webber (1976ko abuztuaren 27a) Australiako auto-gidari ohia da, 2002tik 2013ra 1 Formulan eta 2014 eta 2016 artean FIA Munduko Erresistentzia Txapelketan (WEC) parte hartu zuena. Porscherako 2015eko FIA WECeko txapelduna da Timo Bernhard alemaniarrarekin eta Brendon Hartley zeelandaberriarekin batera.
Webber 12 edo 13 urterekin hasi zen karting egiten eta arrakasta goiztiarra lortu zuen, eskualdeko txapelketak irabaziz, Australiako Formula Ford Txapelketan eta Britainia Handiko 3 Formulako Txapelketan auto lasterketetara joan aurretik. Bi urtez lehiatu zen Bernd Schneiderren aurka FIA GT Txapelketan AMG Mercedes taldearekin, 1998ko denboraldian txapeldunorde geratu zen hamar lasterketetan bost garaipenekin, 2001eko Nazioarteko Formula 3000 Txapelketan bigarren postuan Super Nova Racing gidatzen. Webberrek 2002ko denboraldian egin zuen debuta F1eko Minardi taldearekin eta bosgarren amaitu zuen bere lehen lasterketan, Australian Grand Prix. 2003 eta 2004ko txapelketetarako Jaguar taldera joan zen. 2005eko denboraldirako, Jaguarrekin zuen kontratua laga zuen eta Williams taldean sartu zen, Monaco Grand Prix bere lehen podiuma lortuz. Webber Williamsen egon zen 2006 arte, Red Bull taldean gidatzen bere F1-eko ibilbidean. F1eko bederatzi Grands Prix irabazi zituen, hamahiru pole position eta hirugarren postua lortu zuen Munduko Gidarien Txapelketan 2010, 2011 eta 2013 denboraldietan .
2013aren ondoren 1 Formula utzi zuen eta Munduko Erresistentzia Txapelketara joan zen, 2014tik 2016ra bitarteko denboraldietan Porsche 919 Hybrid bat partekatu zuen Bernhard eta Hartleyrekin Le Mans Prototype 1 maila guztiz profesionalean. Hirukoteak zortzi lasterketa irabazi zituen azken bi denboraldietan eta 2015eko Munduko Erresistentziako Gidarien Txapelketan. 2016an motor kiroletik erretiratu zen, Britainia Handiko Channel 4 eta Australiako Network 10 telebistako aditu eta gidari kudeatzaile bihurtuz. Webberrek Australiako Kirol Domina jaso zuen 2000. urtean eta Australiako Ordenako (AO) ofizial izendatu zuten 2017ko Australiako Eguneko Ohorezkoetan . Webber Australiako Motor Kirolaren Ospearen Aretoan eta FIA Ospearen Aretoan sartutakoa da.

## Kanpo estekak

* Datuak: Q82667
* Multimedia: Mark Webber / Q82667
# Mark W. Clark

Mark Wayne Clark (Madison Barracks, Sackets Harbor, 1896ko maiatzaren 1a - Charleston, 1984ko apirilaren 17a) Estatu Batuetako jenerala izan zen.
Bigarren Mundu Gerran, Italia hartu zuen V. armadako burua izan zen. Erroma konkistatu zuen, eta bere mende izan zituen Austrian jardun zuten Estatu Batuetako armadak (1945-1947). 1952-1953 urteetan, Koreako Gerran, Nazio Batuen Erakundearen armadako komandante nagusia izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q34339
* Multimedia: Mark Wayne Clark / Q34339
# Mark udalerria

Mark Suediako udalerria da. Västra Götalandeko konderrian kokatua dago. 1013,2 km² ditu eta 33.948 biztanle ditu.

## Mugakideak

Honako udalerri hauekin egiten du muga:
Kungsbacka udalerria Mölndal udalerria Härryda udalerria Bollebygd udalerria Borås udalerria Svenljunga udalerria Varberg udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q500153
* Multimedia: Mark Municipality / Q500153
# Martin Barré

Martin Barré (Nantes, 1924ko irailaren 22a - Paris, 1993ko uztailaren 8a) frantziar margolaria izan zen. Jaioterriko Arte Ederretako eskolan hasi zituen ikasketak, baina 1948. urtetik aurrera Parisa joan zen. 1955ean egin zen ezaguna artista gisa, La Rouen egin zuen erakustaldi baten bidez. Erakustaldi hartara koadro abstraktuak eraman zituen, irudi ia-ia geometrikoak, kolore neutroekin. Baina, garai hartan Parisen arte informala eta abstrakzio lirikoa ziren gailen, eta Barréren lanak geometrikoak, egitura soilekoak ziren, eta kolore aukera oso txikia erabiltzen zuen. 1958an bidaia bat egin zuen Herbehereetara eta Danimarkara, eta bidaia hartan ezagutu zuen Frans Halsen lana, aurrerantzean bere lanean eragin handia izango zuena. 1963tik 1967ra bitartean, [aerosol beltz baten bidez arrasto bat edo gehiago egiten zituen gainalde zuri baten gainean. 1967. urtetik aurrera, horrenbestekoa zen Barréren pinturaren ekonomia-maila, ezen bere buruari ere galdetzen zion pintatzeak zertarako balio zuen. Garai horretan argazkigintzaz baliatu zen, batez ere. Hala, 1972. urtera arte ez zen berriz pinturan aritu. Urte horretatik aurrera eta hil zen arte koadro-sailak egin zituen, egitura jakin batetik abiatuta: lerroak, puntuak, kolore-zerrendak, forma geometriko soilak. 1979an Parisko Arte Modernoko Museoak Barréren lan osoaren erakusketa bat antolatu zuen. 1988an Arteen Sari Nazionala jaso zuen. 1989ko apiriletik 1990eko urtarrilera, haren lanaren erakusketa ibiltari bat antolatu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3295337
# Martin Bañezen eresia

Martin Bañezen eresia leinuen gerretako garaitik gordetako hil-kantu bat da, XV. mendearen erdi partekoa. Arrasateko jaun ganboatar bat oinaztarrek hil zutenean, haren emazteak kantatu zuena Arrasaten. Herri horretako seme Esteban Garibaik jaso zuen XVI. mendean, ahoz aho ehun urtez transmititu ondoren.

## Testuinguru historikoa

1464. urtean izan zen Martin Bañez Artzubiagakoaren hilketa. Ganboarren aldekoa zen jaun hau, eta Arrasatetik Garagartzara zihoan batean, Ibarretako burdinolaren parean, oinaztar batzuek hil zuten, Butroe familiakoek nonbait.
Mondragoe erre eta Gomez Gonzalez indarrez hil ondoren, Gipuzkoako merio nagusia zen Petri Lopez Aiarakoak, bandoen arteko liskarrak bukatzeko asmoz, zigor eredugarri batez punitu egin zituen Mondragoekoak. Zaldunak sutara kondenatu, kapareak itoarazi putzu batean, harri astuna lepotik zintzilikatuta, eta beste enparauak urkamendira bidali zituen, nahiz eta, azkenean, heriotza-zigorra lursail eta diru-isunekin ordeztu zen.
Bakea azalekoa omen zen eta 1464ko maiatzaren arratsalde batean, bost oñaztarrek Martin Bañez Artazubiagakoa erail egin zuten, Ibarretako olatik Mondragoera etxeratzen ari zenean. Aramaioko Juan Alonso Mujika izan zen erasoaren gidari eta bertan hil zuten Martin Bañez, gertaerak baino lehen Artazubiagakoaren gaineko heriotza zigorra bertan behera geratua izan bazen ere. Alargunak negar saminari eman zion, eresi askoren bidez. Horietako bat Esteban Garibaik bildutako hau, non azpimarratzekoa den tonu oldarkorra.

## Hitzak

Martin Bañezen gorpua Arrasatera ekarri zuten, eta haren ondoan kantatu omen zituen bertsoak bere alargunak, Santxa Otxoa Ozaetakoak.
| JatorrizkoaOñetaco lurrau jabilt ycara, lau araguioc vere an verala, Martin Bañes Ybarretan il dala. Artuco dot escu batean guecia, bestean çuci yraxeguia; erreco dot Aramayo guztia. | Grafia eta hitz gaurkotuak Oinetako lur hau dabilkit ikara lau haragiok ere han berala; Martin Bañez Ibarretan hil dela. Hartuko dut esku batean gezia, bestean zuzi irazekia: erreko dut Aramaio guztia. |

## Erreferentziak

* ↑ «Butroe (familia)» www1.euskadi.net (Noiz kontsultatua: 2018-02-27).
* ↑ «Erdi Aroko kantak, historia errimatua» Argia 2006-01-08 (Noiz kontsultatua: 2020-01-23).
* ↑ Martin Bañez Artazubiagakoaren eresia « Etxepare rap. (Noiz kontsultatua: 2020-01-23).
* ↑ «Martin Bañez – Ahozko euskal literatura» ahozkoliteratura.eus (Noiz kontsultatua: 2018-02-27).
* ↑ piztua

## Kanpo estekak

* Datuak: Q61069822
# Martin Bertendona

Martin Bertendona Goronda (Bilbo, Bizkaia, 1530 – ?, 1604) militarra eta itsasgizona izan zen, Martin Ximenez de Bertendonaren semea.
Espainiako Itsas Armadan sartu eta Bizkaiko ontziteriarekin karrera egin zuen. Flandrian borrokatu zen.
1587an Ingalaterra inbaditzeko Itsas Armada Garaiezina prestatzen ari zirela, Levanteko ontziteriaren buruzagi izendatu zuten. Orduko bere itsasontziak Ragazzona zuen izena.
1591n Azoretako espedizioan parte hartu zuen, non Floresko guduan HMS Revenge hartu zuen.

## Bibliografia

* Enciclopedia General del Mar. Ediciones Garriga, Barcelona, 1957
* Datuak: Q3750993
# Martin Berasategi

Martin Berasategi Olazabal (Donostia, Gipuzkoa, 1960ko apirilaren 27a) sukaldaria da, Euskal Herriko sukaldaritza modernoaren ordezkari nagusietako bat. Familiak jatetxe bat zuen Donostiako Parte Zaharrean, Bodegón Alejandro izenekoa, eta hantxe hasi zuen bere prestakuntza, amaren eta izebaren gidaritzapean, tarteka-marteka Frantzian egonaldiak eginez osatu zuena. Hogeita bat urtearekin hartu zuen bere gain jatetxearen ardura, eta bost urte geroago (1986) Michelin Gidaren izar bat lortu zuen.
Martin Berasategi taldeari izena ematen dio eta hainbat jatetxe dauzka. Horien artean ezagunena, Martin Berasategi izenekoa, Lasarten dago eta hiru izar ditu Michelin Gidan. 2008an munduko 29. jatetxe onena bozkatua izan zen. Taldearen beste jatetxeak dira Kursaal batzar jauregikoa Donostian eta Guggenheim museokoa Bilbon.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Restaurant magazine Top 50

## Kanpo estekak

* (Gaztelaniaz) (Ingelesez) (Frantsesez) Martin Berasategi jatetxea
* Datuak: Q2179139
* Multimedia: Martín Berasategui / Q2179139
# Martin Berasategi (jatetxea)

Martin Berasategi Lasarte-Orian dagoen jatetxea da, 3 Michelin izar dituena. Bertoko sukaldariburua Martin Berasategi da.
Restaurant aldizkariak 2008an munduko hogeita bederatzigarren jatetxerik onena zela zioen.

## Erreferentziak

* ↑ MICHELIN guide Spain & Portugal 2011
* ↑ Restaurant Magazine's 50 Best Restaurants in the world, 2008

## Kanpo estekak

* Webgune ofiziala
* Datuak: Q12263146
# Martin Bidaur

    Artikulu hau idazleari buruzkoa da; pilotaria gaitzat duena beste hau da: «Martin Bidaur (pilotaria)»
Martin Bidaur, jaiotza izenez, eta ofizialki, Peru Iparragirre; (Tolosa, Okzitania, 1996ko uztailaren 30a) euskal idazlea da. Gaur egun Donostian bizi da, eta Filosofiako ikasketak egiten dihardu.

## Literatur ibilbidea

Itu Banda literatur taldearen sortzaileetako bat izan zen 2013an, eta Lekore literatur aldizkariaren sortzaileetako bat ere bai. Aldizkari honek Euskal Herriko gazteen literatur lanetarako leihoa izan nahi du. Itu literatur banda aldizkariaren editorea da.
Itzulera (2017, Susa) poema liburuarekin ekin dio bere literatur ibilbideari. Lan honi esker Lauaxeta Ohorezko Poesia Saria merezi izan du, 35 urtetik beherakoen kategorian, "ni poetikoan arakatzen duen lan bat, zeinaren egileak", epaimahaiaren arabera, "gauzak modu eder bezain gordin batean esateko gaitasuna duen".

## Sariak

* 2018: Lauaxeta Poesia Saria, 35 urtetik beherakoen kategorian, Itzulera lanagatik.

## Lanak

* Itzulera (2017, Susa)

## Bibliografia

* Liburu iruzkinak. Alex Gurrutxaga: Itzulera, Martin Bidaur. Non: Erlea 12 (2018), 85. orld.

## Erreferentziak

* ↑ «literaturaren zubitegia - Martin Bidaur» zubitegia.armiarma.eus (Noiz kontsultatua: 2020-05-05).
* ↑ Irizar, Itziar Ugarte. ««Dutxatik toalla jarrita ateratzea bezala izan da»» Berria (Noiz kontsultatua: 2020-05-01).
* ↑ «Ituskizuna» Oihaneder Euskararen Etxea (Noiz kontsultatua: 2020-05-05).
* 1 2 «'Itzulera' poema liburua kaleratu du Martin Bidaurrek» Zarauzko Hitza 2017-10-10 (Noiz kontsultatua: 2017-10-10).
* 1 2 Erostarbe, Gorka. (2017-10-11). «Ihes gogotik onarpen argitara» Berria (Noiz kontsultatua: 2017-10-11).
* 1 2 Ibargutxi, Felix. (2017-10-11). «Itu Bandako Martin Bidaurrek lehenbiziko liburua atera du: 'Itzulera'» El Diario Vasco (Noiz kontsultatua: 2017-10-11).
* ↑ «Rementeriak goraipatu egin du Euskaltzaindiaren “ezinbesteko” lana euskararen normalizazioa lortzeko bidean - Área de prensa - Bizkaia.eus» web.bizkaia.eus (Noiz kontsultatua: 2020-05-05).
* ↑ (Gaztelaniaz) ««Tenemos un idioma moderno y abierto a todo el mundo gracias a Euskaltzaindia»» El Correo 2018-12-03 (Noiz kontsultatua: 2020-05-05).
* ↑ «Martin Bidaur saritu dute Lauaxeta Sarietan» Irutxuloko Hitza 2018-12-04 (Noiz kontsultatua: 2020-05-01).

## Kanpo loturak

* Martin Bidaurren webgune ofiziala
* Martin Bidaurri elkarrizketa Bizkaia Irratiko Irakurrieran saioan (2017-10-09)
* Martin Bidaurri elkarrizketa Bidegorritik irratian [5:15etik aurrera] (2017-10-09)
* Itu Banda
* Datuak: Q39946468
* Multimedia: Martin Bidaur / Q39946468
# Martin Bragakoa

Martin Bragakoa, Martinus Bracarensis bezala latinizatua eta Martin Dumiokoa, Martin Dumiense edo Martin Panoniakoa bezala ere ezaguna (Panonia, Hungaria, 510/515 inguruan - Braga, 579/580), jatorri panoniarra zen gotzain, teologo eta hispaniar eliz idazle katolikoa izan zen, "Sueboen apostolua" deitua. Bere eliz eta literatur lanak, populazio talde ezberdinetara egokitutako kristautasuna aurkeztuz; Antzinaro klasikotik zetozen balioak transmititzeko bere kezka; kristautasun ortodoxo baten predikua heresia garaian; eta errege sueboekin zituen harremanek, Leandro eta Isidoro Sibiliakoaren gotzain ideala iragartzen dute.

## Kanpo estekak

* Datuak: Q450361
* Multimedia: Martin of Braga / Q450361
# Martin Biscailuz

Martin Vincent Biscailuz (Los Angeles, Kalifornia, 1861eko irailaren 9a - ib., 1899ko ekainaren 22a) baxenafar gurasodun estatubatuar letradu eta kazetari euskalduna zen. 1885eko abenduaren 24an Escualdun gazeta euskarazko astekaria argitaratu zuen Ameriketako Estatu Batuetan.
Eugene Biscailuz sheriffaren aita izan zen.

## Erreferentziak

* ↑ (Ingelesez) Martin Vincent Biscailuz
* ↑ Biscailuz, Martin V.. (1885). «Escualdun Gazeta» (pdf) Escualdun gazeta (Los Angeles) (1) (Noiz kontsultatua: 2017-11-27).

## Kanpo estekak

* Datuak: Q6776790
# Mandip Gill

Mandip Gill (Leeds, 1988ko urtarrilaren 5a) Ingalaterrako zinema, telebista eta antzerki aktorea da. Hollyoaks telesailean Phoebe McQueen eta Doctor Who telesailean Yasmin Khan pertsonaiaren rolak betetzeagatik da ezaguna.

## Biografia

Indiar sikh-en ondorengoa da. Hainbat antzezlan egin ondoren Channel 4 kateko Hollyoaks telesailean Phoebe McQueen izateko aukeratu zuten. Etxerik gabeko nerabe gisa sartu zen telesailean. Hiru denboraldi egin zituen han. 2018an Doctor Who telesailean 13. doktorearen laguntzaile izateko aukeratu zuten, Jodie Whittaker izan zuen doktore paperean.
2020an Five Dates filme interaktiboan hartu zuen parte. Zazpi ordu grabatu ziren eta 10 amaiera posible.

## Filmografia
### Filmeak

| Urtea | Filma | Pertsonaia | Oharrak |
| 2016 | Rwd/Fwd | Charlie | Laburmetraia |
| 2019 | The Flood | Reema | |
| 2020 | Five Dates | Shaina | Filme interaktiboa |
| 2021 | On Air | Megan Laburmetraia |

### Telesailak

| Urtea | Telesaila | Pertsonaia | Oharrak |
| 2012–2015 | Hollyoaks | Phoebe McQueen | Ohikoa, 242 atal |
| 2016 | Cuckoo | Lauren | atal bakarra |
| 2016 | Doctors | Shazia Amin | Ohikoa, 5 atal |
| 2017 | The Good Karma Hospital | Padma Kholi | 2 atal |
| 2017 | Casualty | Nasreen Mahsud | atal bakarra |
| 2017 | Love, Lies and Records | Talia | 6 atal (guztiak) |
| 2018–2022 | Doctor Who | Yasmin Khan | Protagonista, 31 atal |
| 2022 | Suspicion | Sonia Chopra | Ohikoa, 3 atal |
| 2022 | The Snowman: The Film That Changed Christmas | Narratzailea | |

## Antzerkia

| Urtea | Antzezlana | Pertsonaia | Oharrak |
| 2009 | The Secret Life of John Cooper Clarke | Jools | Naloxone Theatre Ensemble |
| 2010 | Not In My Name | A'ishah / Hana | Theatre Veritae |
| 2010 | Remember Me | Jessica | Contact Theatre |
| 2010–2011 | Crystal Kisses | Ally | Contact Theatre |
| 2015 | Britannia Waves the Rules | Goldie / Carl-en ama | Royal Exchange Theatre eta UK tour |
| 2016 | Deepa the Saint | Tej | Dark Horse Festival |
| 2022 | 2:22 A Ghost Story | Jenny | Criterion Theatre |

## Erreferentziak

* ↑ (Ingelesez) Dray, Kayleigh. (2018-10-18). «Doctor Who’s Mandip Gill recalls the moment she was asked to lose her Northern accent» Stylist (Noiz kontsultatua: 2023-01-15).
* ↑ «Exclusive Interview with Hollyoak’s Phoebe McQueen – Mandip Gill | Punjab2000.com» punjab2000.com (Noiz kontsultatua: 2023-01-15).
* ↑ (Ingelesez) «Doctor Who: Bradley Walsh, Tosin Cole, Mandip Gill and Sharon D Clarke join Jodie Whittaker as regular cast members» Radio Times (Noiz kontsultatua: 2023-01-15).
* ↑ (Ingelesez) «How Doctor Who's Mandip Gill made Five Dates in lockdown» Digital Spy 2020-11-16 (Noiz kontsultatua: 2023-01-15).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q16597655
* Multimedia: Mandip Gill / Q16597655